تورکیه‌-نین خاریجی ایشلر ناظیری مولود چاووش اوغلو: "غزه کوچه‌لرینده آزادلیغی و قورورو اوچون گئدن کیچیک بیر اوشاق‌دان قودسون ایشغا‌لی ایله عیرقچی و اینسانلیق خاریجی ایزولاسیونا قارشی مقاومت گؤسترن بوتون ایگید فیلیسطین‌لی کیشی و قادین‌لاری سالاملاییرام. سسینیزی ائشیدیریک: میلیون‌لارلا مسلمان سیزینله بیرلیکده‌دیر"، - دئیه سؤیله‌دی.
سعودیه عربیستانی‌نین جده شهرینده تشکیل ائدیل ایسلام امکداش‌لیق تشکیلاتی‌نین 50-جی ایلدؤنومو مراسیمینده تورکیه و عضوو اولدوغو آسیا قروپو آدیندان چیخیش ائدن مولود چاووش اوغلو دئییب:
"قودسون ایستاتوسو و فیلیسطین‌لی‌لرین حاق‌لاری‌نین قورونماسینا دایر بیرلشمیش میللت‌لر تشکیلاتی باش مجلیسی‌نین فوق العاده ایجلاس‌لاری کونکرت نتیجه‌لر وئرمه‌یه باشلاییب.
آراکان‌لی‌لار، کشمیرلی‌لر، اویغورلار، قیبریس تورک‌لری، باتی تراکیا‌داکی تورک آزلیق‌لار، قوزیی امریکا و آوروپا‌داکی مسلمان خالق‌لارین و جمعیت‌لرین شرف و حاق‌لارینی هر یئرده مودافعه ائتمک تشکیلاتیمیزین وظیفه‌سی‌دیر.
تورکیه-‌نین ایسلام امکداش‌لیق تشکیلاتی‌نین فعال بیر عضوو کیمی بو موباریزه‌لرده سسینی هر زامان اوجال‌دیر.
مسلمان آزلیق و بیرلیک‌لرین قورونماسی، ایسلاموفوبیایا قارشی موباریزه تشکیلاتین تورکیه و آسیا‌لی عضو‌لری اوچون بیر-بیری ایله علاقه‌لی ایکی مهم مسئله‌سی‌دیر.
سعودیه عربیستانینا ایسلام امکداش‌لیق تشکیلاتیندا دؤوری صدرلیگی مدتی بویو موفقیت‌لر آرزولاییرام.
تشکیلاتین نوبتی ایلدؤنوم‌لرینی بیر گون اگمن و موستقیل فیلیسطین-ده قودس شهرینده قئید ائتمک و اورادا بیر آرایا گلمک اوچون الله ا دعا ائدیرم".
خاطیرلاداق کی، تورکیه 2016-جی ایلین آوریل آییندا دا ایسلام امکداش‌لیق تشکیلاتی‌نین دؤوری صدرلیگینی میصردن تحویل آلمیشدی. بو وظیفه 2019-جو ایلین می آییندا سعودیه عربیستانینا کئچیب.
